**Pályázati kiírás**

**az Agrárminisztérium ugandai agrár-szaktanácsadó képzési projektjéhez**

Az Agrárminisztérium 2017. évben indította el sikeresen működő agrár-szaktanácsadói képzési programját Ugandában. A projekt a helyi szaktanácsadók képzésével foglalkozik, számukra 8 hetes tréningeket szervez, amelyhez várja oktatók jelentkezését

**agrár-szaktanácsadás alapjai és módszertana**

szakterületen.

**Oktatás helyszíne:** Uganda

**Az oktatókkal szemben elvárt követelmények, feladatleírás:**

A modul oktatója mezőgazdasági felsőfokú végzettséggel rendelkezik, ismeri a hatékony szaktanácsadói munka jellemzőit, a szaktanácsadás politikai hátterét, stratégiáját, módszereit és összefüggéseit a gazdasági környezetben. Nemzetközi példákkal tudja alátámasztani az egyes módszerek hatékonyságát, az oktatás során alkalmazkodni képes a helyi adottságokhoz.

Olyan oktatók jelentkezését várjuk, akik megfelelő gyakorlati tapasztalattal is rendelkeznek az adott témában, kellő rugalmassággal bírnak az oktatás helyi körülményekhez való alakításában, interaktív módszereket is szívesen alkalmaznak.

Afrikai (vagy egyéb fejlődő országok) környezetben szerzett tapasztalat előnyt jelent.

**Végzettség:** min. mester szintű diploma, oktatási gyakorlat előnyt jelent

**Elvárt nyelvtudás:** felsőfokú írásbeli és szóbeli angol nyelvtudás

A régióba történő belépéshez **sárgaláz oltás kötelező.**

**Feladatvégzés ideje:** 2020. évtől kezdődően

**Az oktatási program (tréning)** több modulból áll. Évente 1-2 kiküldetés várható, a kiküldetések hossza 1-2 hét. A szakértők díjazása szakértői megbízási szerződés alapján történik. A tanfolyamon résztvevők gyakorlott agrár-szaktanácsadók, akik min. BSc diplomával rendelkeznek.

**A fényképes önéletrajzokat** motivációs levél kíséretében **a következő címre kérjük beküldeni:** gabriella.gruner@am.gov.hu. A pályázattal kapcsolatos kérdéseket szintén erre a címre lehet beküldeni 2019. november 15-ig.

A kiírásnak megfelelő pályázókat személyes elbeszélgetésre hívjuk be, várhatóan 2019. decemberében.

**Pályázat beadási határidő: 2019. november 25. …………...**